|  |  |
| --- | --- |
| Gulbenes_nov MB400 |  |
| **GULBENES NOVADA PAŠVALDĪBAS** |
| **KULTŪRAS KOMISIJA** |
| Ābeļu iela 2, Gulbene, Gulbenes nov., LV-4401 |
| Tālrunis: 29477941, e-pasts: kulturas.komisija@gulbene.lv, www.gulbene.lv**KOMISIJAS SĒDES****PROTOKOLS**  |

Gulbenē

**2024. gada 29. aprīlī Nr. 2**

Sēde sasaukta: **plkst. 11:00, Gulbenes Mākslas skolā**

Sēdi atklājplkst. 11:00

Sēdi vada: Kultūras komisijas priekšsēdētāja Sandra Dikmane

Sēdi protokolē: Kultūras komisijas sekretāre Ilze Vanaga

Sēdē piedalās komisijas locekļi: Valda Dārgais, Sabīne Jefimova, Sarmīte Zdanovska, Ilona Matīsa, Raitis Melders, Sandra Āre

Sēdē nepiedalās komisijas locekļi: Ainārs Brezinskis

Sēdē pieaicināti: -

**atklāti balsojot:** PAR – 7 (S. Dikmane, V. Dārgais, S. Zdanovska, S. Jefimova, I. Matīsa, R. Melders, S. Āre); PRET – nav; ATTURAS – nav, **Gulbenes novada pašvaldības Kultūras komisija NOLEMJ:**

APSTIPRINĀT **2024. gada 29. aprīļa** Gulbenes novada pašvaldības Kultūras komisijas darba kārtību.

1. **Iesnieguma Par naudas balvas piešķiršanu Rankas pamatskolas izglītojamajai un skolotājai izskatīšana.**
2. **Iesnieguma Par naudas balvas piešķiršanu Rankas pamatskolas izglītojamajam un skolotājai izskatīšana.**
3. **Domnīcas Creative Museum iesnieguma izskatīšana.**
4. **Kultūras projektu konkursa pieteikumu vērtēšana.**

**1.§**

**Iesnieguma Par naudas balvas piešķiršanu Rankas pamatskolas izglītojamajai un skolotājai izskatīšana**

**Ziņo:** S. Dikmane

Gulbenes novada pašvaldības Kultūras komisija ir saņēmusi Rankas pamatskolas iesniegumu par naudas balvas piešķiršanu 4. klases skolniecei Elīnai Skrabei un pedagoģei Aelitai Medejsei saistībā ar skolēna iegūto II pakāpi Valsts izglītības satura centra tradicionālās dziedāšanas konkursā “Dziesmu dziedu, kāda bija 2024”.

Pamatojoties uz Gulbenes novada 2011.gada 29. decembra noteikumiem Nr. 7 “Gulbenes novada mākslinieku, audzēkņu, to pedagogu un kolektīvu, to vadītāju apbalvošana par sasniegumiem mūzikā, mākslā un kultūrā” būtu nepieciešams piešķirt naudas balvas audzēknei un pedagogam par augstiem sasniegumiem minētajā konkursā.

**Atklāti balsojot:** PAR - 7 (S. Dikmane, V. Dārgais, S. Zdanovska, S. Jefimova, I. Matīsa, R. Melders, S. Āre); PRET – nav; ATTURAS – nav, **Gulbenes novada pašvaldības Kultūras komisija NOLEMJ:**

**ATBALSTĪT** naudas balvu piešķiršanu sekojošai skolniecei un pedagogam par sasniegumiem **Valsts izglītības satura centra tradicionālās dziedāšanas konkursā “Dziesmu dziedu, kāda bija 2024”**:

1. skolniecei **Elīnai Skrabei**, personas kods [...], EUR 75,00 (septiņdesmi pieci euro) par iegūto II pakāpi;

2. pedagogam **Aelitai Medejsei**, personas kods [...], EUR 100,00 (viens simts eiro) par audzēknes sagatavošanu.

**UZDOT** Gulbenes novada pašvaldības Kultūras komisijas sekretārei Ilzei Vanagai nosūtīt izrakstu un rīkojuma sagatavi Gulbenes novada pašvaldības Juridiskajai un personālvadības nodaļai, lai sagatavotu rīkojumu un veiktu tālākās rīcības naudas balvu izmaksai.

**2.§**

**Iesnieguma Par naudas balvas piešķiršanu Rankas pamatskolas izglītojamajam un skolotājai izskatīšana**

**Ziņo:** S.Dikmane

Gulbenes novada pašvaldības Kultūras komisija ir saņēmusi Rankas pamatskolas iesniegumu par naudas balvas piešķiršanu 4. klases skolniekam Kārlim Aldersonam un pedagogam par skolnieka sasniegumiem divos valsts mēroga konkursos. Kultūras komisijas ietvarā izskatāmi ir sasniegumi Valsts izglītības satura centra XXVII stāstnieku konkursā “Teci, teci, valodiņa 2023”.

Pamatojoties uz Gulbenes novada 2011.gada 29. decembra noteikumiem Nr. 7 “Gulbenes novada mākslinieku, audzēkņu, to pedagogu un kolektīvu, to vadītāju apbalvošana par sasniegumiem mūzikā, mākslā un kultūrā” būtu nepieciešams piešķirt naudas balvas audzēknim un pedagogam par augstiem sasniegumiem minētajā konkursā.

**Atklāti balsojot:** PAR - 7 (S. Dikmane, V. Dārgais, S. Zdanovska, S. Jefimova, I. Matīsa, R. Melders, S. Āre); PRET – nav; ATTURAS – nav, **Gulbenes novada pašvaldības Kultūras komisija NOLEMJ:**

**1. ATBALSTĪT** naudas balvu piešķiršanu sekojošam skolniekam un pedagogam par sasniegumiem **Valsts izglītības satura centra XXVII stāstnieku konkursā “Teci, teci, valodiņa 2023”**:

1.1. audzēknim **Kārlim Aldersonam**, personas kods [...], EUR 75,00 (septiņdesmi pieci euro) par iegūto II pakāpi;

1.2. pedagogam **Lindai Kukarei-Aldersonei**, personas kods [...], EUR 100,00 (viens simts eiro) par audzēkņa sagatavošanu.

**2. UZDOT** Gulbenes novada pašvaldības Kultūras komisijas sekretārei Ilzei Vanagai nosūtīt izrakstu un rīkojuma sagatavi Gulbenes novada pašvaldības Juridiskajai un personālvadības nodaļai, lai sagatavotu rīkojumu un veiktu tālākās rīcības naudas balvu izmaksai.

**3.§**

**Domnīcas Creative Museum iesnieguma izskatīšana**

**Ziņo:** S. Dikmane

Gulbenes novada pašvaldības Kultūras komisija ir saņēmusi Domnīcas Creative Museum iesniegumu par iespēju Gulbenē uzņemt brīvdabas ceļojošo izstādi “1944. - kara lauzums Latvijas pilsētainavā”.

Izstādes sagatavošana ir notikusi sadarbībā ar Rīgas Domi. Tās saturu veidojuši vēsturnieki – LU Vēstures institūta vadošais pētnieks, Dr. hist. Uldis Neiburgs, Latvijas Nacionālās aizsardzības akadēmijas pētnieks Valdis Kuzmins un Latvijas Kara muzeja vēsturnieks, Latvijas Universitātes vēstures doktora grāda pretendents Jānis Tomaševskis, grafisko dizainu veido scenogrāfe Ineta Sipunova, izstādes projekta koordinatore ir muzeoloģe Ineta Zelča Sīmansone. Ceļojošajā izstādē vizuāli saistošā veidā tiek izstāstīts 1944. gada aprīlī-oktobrī padomju aviācijas uzlidojumos un Vācijas-PSRS karadarbībā visvairāk cietušo Latvijas pilsētu - Rēzeknes, Gulbenes, Jelgavas, Bauskas, Valmieras un Rīgas pilsētu nopostīšanas stāsts, ar vēsturiskām atsaucēm un mūsdienu kontekstu parādot kā pilsētu arhitektūra un veidols kara rezultātā nereti mainījies teju līdz nepazīšanai.

Izstāde Gulbenes centrā tiktu eksponēta no 10. jūnija līdz 30. jūnijam. Izstādes nodrošināšanai nepieciešams 1000,00 eiro liels atbalsts no Gulbenes novada pašvaldības. Izstāde ir konceptuāli atbalstāma, tēma ir aktuāla, vienīgi varētu koriģēt vietas izvēli, lai Jāņos centrālais skvērs nebūtu aizņemts ar izstādi.

**Atklāti balsojot:** PAR - 7 (S. Dikmane, V. Dārgais, S. Zdanovska, S. Jefimova, I. Matīsa, R. Melders, S. Āre); PRET – nav; ATTURAS – nav, **Gulbenes novada pašvaldības Kultūras komisija NOLEMJ:**

**1. ATBALSTĪT** Domnīcas Creative Museum iesniegumu, piešķirot 1000,00 eiro finansējumu brīvdabas ceļojošās izstādes “1944. - kara lauzums Latvijas pilsētainavā” organizēšanai Gulbenē.

**2. UZDOT** Kultūras komisijas sekretārei Ilze Vanagai nosūtīt atbildi un protokola izrakstu Domnīcai Creative Museum.

**4.§**

**Kultūras projektu konkursa pieteikumu vērtēšana**

**Ziņo:** S. Dikmane

Gulbenes novada pašvaldības Kultūras komisija Kultūras projektu konkursa ietvaros saņēmusi 12 projektu pieteikumus ar atbalsta pieprasījumu 20 017,05 eiro. Administratīvajiem kritērijiem neatbilst divi pieteikumi, jo biedrība “Litenes Ritenī” nav reģistrēta kā juridiskā persona uz projekta iesniegšanas brīdi, savukārt “Ar saknēm Druvienā!” projektam nav nodrošināts pietiekams līdzfinansējums. Ir saņemts biedrības “Radošā apvienība “Piektā Māja”” projekta “Foto izstāde “Lēnais laiks”” atsaukums.

Izsakās S. Zdanovska: visus projektus nebūs iespējams atbalstīt, labāk atbalstīt mazāk projektus, bet pilna pieprasītā finansējuma apjomā. Ir apgrūtinoši realizēt projektu, ja tam piešķirts mazāk finansējums, nekā prasīts.

Kultūras komisijas locekļi sniedz sekojošus komentārus par iesniegtajiem projektiem.

* Biedrības “Krustalīces mantojums” iesniegtajā projektā “Gulbenes vēsturiskais centrs laikā un telpā” būtu rekomendējams bukletā mainīt fokusu no reliģiska uz vēsturisku saturu, iekļaujot vairāk informācijas par Gulbenes vēsturisko centru. S. Jefimova rosina mainīt zinātnisko lasījumu datumu uz pilsētas svētku laiku, tomēr pārējie locekļi pauž bažas, ka šajā laikā pasākumi varētu pārklāties.
* Lai gan Iritas Antoņēvičas iesniegtais projekta “Viestura ielas vēsturiskā apbūve ceļā uz simtgadi” aktivitātes vairāk atbilstu mūžizglītības projektu konkursa ietvaram, tas tiek pozitīvi vērtēts un tiek saskatīts kā ilgtermiņa ieguldījums konkrētās pilsētas daļas attīstībā.
* Biedrības “Lizuma Tautskola” projekts “Lizuma īpašās sajūtas meklējot” varētu būt detalizētāk izstrādāts, rodas bažas par rezultātu māksliniecisko kvalitāti un nav skaidrības par dažu aktivitāšu īstenošanā iesaistītajiem. No iesnieguma satura nav gūstama pilnīga informācija par projekta norisi.
* Nodibinājuma “Komunistiskā terora upuru atbalsta un palīdzības fonds “Sibīrijas bērni” projekts “Grāmatas “Dzimuši Sibīrijā” sagatavošana un izstādes par 1949.gada deportācijām Latvijā izgatavošana” skar jūtīgu tēmu. S. Jefimova atzīst, ka diemžēl šāda tipa grāmatas bibliotēkā negūst lasītāju atbalstu un tēma sevi sāk izsmelt. Tāpat grāmatas izdošana guvusi atbalstu no Valsts kultūrkapitāla fonda un ir daļa no apjomīgāka projekta.
* SIA “Lokāls” projekts “Filozofisku sarunu vakars” varētu būt izstrādāts detalizētāk. No projekta pieteikuma nav skaidrs, par kādu tēmu precīzi tiks diskutēts un kas būs sarunas moderators.
* SIA “Lokāls” projekts “Alternatīvās mūzikas un dzejas vakars Stāmerienas pilī” ir atbalstāms kā unikāls kultūras piedāvājums Gulbenes novadā.
* S. Dikmane pauž viedokli, ka nodibinājuma “Mūzikas un mākslas atbalsta fonds” projekts “Izrāde jauniešiem “Gleznas ārpus rāmjiem” paredz augstas mākslinieciskās kvalitātes aktivitātes jauniešiem. Nodibinājuma mākslas projekti Gulbenē ir norisinājušies jau iepriekš, piesaistot bērnu un jauniešu auditoriju mākslas procesiem.
* Biedrības “Vecāķu biedrība” projekts “Brīnumvardulēns. Izdošana. Izstāde” ir nekorekti izstrādāts. Tāmē tiek pieprasīts finansējums jau īstenotām aktivitātēm. Pasakas saturs nav augstas mākslinieciskas kvalitātes. Projekta iesniedzējs nekorekti norāda aktivitātes, kas nav saskaņotas ar vietējām organizācijām.
* Biedrības “Party” aktivitāte “Laiks dejot 2024” tikusi atbalstīta Valsts kultūrkapitāla fondā ar lielu finansējuma apjomu. Projekts “Festivāla “Laiks dejot 2024” norises Stāmerienas pilī” ir daļa no lielāka projekta un nav unikāla kultūras aktivitāte Gulbenes novadā.

 Saskaņā ar Gulbenes novada pašvaldības kultūras projektu konkursu, apstiprināts 25.03.2023, Gulbenes novada pašvaldības Kultūras komisija pieņem lēmumu par atbalstāmajiem projektiem, secīgi pēc iegūto punktu skaita. Protokola pielikumā vērtējumu kopsavilkuma lapa.

**Atklāti balsojot:** PAR - 7 (S. Dikmane, V. Dārgais, S. Zdanovska, S. Jefimova, I. Matīsa, A. Brezinskis); PRET – nav; ATTURAS – nav, **Gulbenes novada pašvaldības Kultūras komisija NOLEMJ:**

**1. ATBALSTĪT** sekojošus kultūras projektus:

1.1. Biedrības “Krustalīces mantojums” projekts “Gulbenes vēsturiskais centrs laikā un telpā”, vidējo punktu kopvērtējums 44,3. Piešķirtais finansējums 1750,00.

1.2. Iritas Antoņēvičas projekts “Viestura ielas vēsturiskā apbūve ceļā uz simtgadi”, vidējo punktu kopvērtējums 42. Piešķirtais finansējums 1800,00.

1.3. Nodibinājuma “Mūzikas un mākslas atbalsta fonds” projekts “Izrāde jauniešiem “Gleznas ārpus rāmjiem”, vidējo punktu kopvērtējums 40,8. Piešķirtais finansējums 1890,00.

1.4. SIA Lokāls projekts “Alternatīvās mūzikas un dzejas vakars Stāmerienas pilī”, vidējo punktu kopvērtējums 39,3. Piešķirtais finansējums 1100,00.

1.5. Biedrības “Lizuma Tautskola” projekts “Lizuma īpašās sajūtas meklējot”, vidējo punktu kopvērtējums 37,7. Piešķirtais finansējums 1797,00.

1.6. Biedrības “Party” projekts “Festivāla “Laiks dejot 2024” norises Stāmerienas pilī”, vidējo punktu kopvērtējums 35,2. Piešķirtais finansējums 1663,00.

 **2. NEATBALSTĪT** sekojošus projektus:

2.1. SIA Lokāls projekts “Filozofisku sarunu vakars”, vidējo punktu kopvērtējums 32,2. Pieprasītais finansējums 720,00.

2.2. Biedrības “Vecāķu biedrība” projekts “Brīnumvardulēns. Izdošana. Izstāde”, vidējo punktu kopvērtējums 21,8. Pieprasītais finansējums 2000,00.

2.3. Nodibinājuma “Komunistiskā terora upuru atbalsta un palīdzības fonds “Sibīrijas bērni” projekts “Grāmatas “Dzimuši Sibīrijā” sagatavošana un izstādes par 1949.gada deportācijām Latvijā izgatavošana”, vidējo punktu kopvērtējums 21,2. Pieprasītais finansējums 1640,00.

2.4. Biedrības “Radošā apvienība “Piektā Māja” projekts “Foto izstāde “Lēnais laiks””, sakarā ar projekta atsaukumu.

3. NEIZSKATĪT projektus, kas neatbilst administratīvajiem kritēriejiem:

3.1. Biedrības “Pērļu zvejnieki” projekts “Ar saknēm Druvienā!”, saskaņā ar nolikuma 23. punktu.

3.2. Lindas Kļaviņas projekts “Atklāj un piedzīvo!”, saskaņā ar nolikuma 10. punktu.

**4. UZDOT** Kultūras komisijas priekšsēdētājai Sandrai Dikmanei sadarbībā ar Gulbenes novada pašvaldības Juridisko un personālvadības nodaļu sagatavot līgumus finansējuma saņemšanai, kā arī konkursa dalībnieku informēšanu par Kultūras komisijas lēmumu.

Sēdi slēdz 2024. gada 29. aprīlī plkst. 12:30.

Kultūras komisijas priekšsēdētāja S. Dikmane

Sēdi protokolēja I. Vanaga